16. 6. 92 De Europæiske Fællesskabers Tidende Nr. L 162/15 KOMMISSIONENS FORORDNING (EØF) Nr. 1535/92 af 15. juni 1992 om ændring af bilag I og III til Rådets forordning (EØF) nr. 2092/91 om økolo- gisk produktionsmetode for landbrugsprodukter og om angivelse heraf på land- brugsprodukter og levnedsmidler KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 2092/91 af 24. juni 1991 om økologisk produktionsmetode for landbrugsprodukter og om angivelse heraf på landbrugs- produkter og levnedsmidler ()), særlig artikel 5, stk. 7, og artikel 13, og ud fra følgende betragtninger : Produkter, der er bestemt til konsum, og som hovedsa- gelig er sammensat af ingredienser af vegetabilsk oprin- delse, kan indeholde små mængder ingredienser af animalsk oprindelse, som der bør fastsættes produktions- regler for; den i bilag III omhandlede kontrolordning bør indeholde bestemmelser om den kontrol, der skal foretages, når en forarbejdnings- eller emballeringsenhed modtager et produkt, for at sikre, at produktet kommer fra en anden erhvervsdrivende, der er undergivet kontrolordningen ; de i denne forordning fastsatte foranstaltninger er i over- ensstemmelse med udtalelse fra det i artikel 14 i forord- ning (EØF) nr. 2092/91 omhandlede udvalg — UDSTEDT FØLGENDE FORORDNING : Artikel 1 I bilag I til fofordning (EØF) nr. 2092/91 tilføjes følgende : »Dyr og animalske produkter Indtil det i artikel 1, stk. 2, omhandlede forslag er vedtaget og med henblik på tilberedningen af de i artikel 5, stk. 3, litra a), omhandlede ingredienser, skal dyr opdrættes efter de gældende nationale forskrifter eller, hvis sådanne ikke findes, internationalt aner- kendt praksis for så vidt angår økologisk animalsk produktion.« Artikel 2 I bilag III til forordning (EØF) nr. 2092/91 foretages følgende ændringer : 1) I del A, punkt 4, tilføjes følgende afsnit : »Hvis enheden selv forarbejder sine landbrugsproduk- ter, skal de oplysninger, der omhandles i del B, punkt 2, tredje led, i dette bilag, fremgå af bogholderiet.« 2) I del B, punkt 6, tilføjes følgende : »Ved modtagelsen af et produkt som omhandlet i artikel 1 skal den erhvervsdrivende kontrollere, at emballagen eller containeren er lukket på rette måde og er forsynet med de angivelser, der omhandles i del A, punkt 8, i dette bilag. Resultatet af denne kontrol skal udtrykkelig angives i det i del B, punkt 2, omhandlede bogholderi. Hvis der under kontrollen opstår tvivl om, at det pågældende produkt kommer fra en erhvervsdrivende, der er undergivet den i artikel 9 omhandlede kontrolordning, kan det først forarbejdes eller emballeres, når tvivlen er fjernet.« Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 15. juni 1992. På Kommissionens vegne Ray MAC SHARRY Medlem af Kommissionen () EFT nr. L 198 af 22. 7. 1991, s. 1.